બીજી તરફ પોલીસે પુછપરછ કરતા કારમાં આવેલી વ્યક્તિનું નામ શિવરક્ષા કુશવાહ (45) રહે. જયસૂર્યનગર સોસાયટી નિકોલ હોવાનું જાણવા મળ્યું હતુ. તેણે જણાવ્યું હતુ કે તે એલઆઇસી એજન્ટ તેમજ પ્રોપર્ટી ડીલર તરીકેનો વ્યવસાય કરે છે. અને રૂપિયા 30 લાખ એક મકાનના વેચાણ અંગે થયેલી ડીલમાં ટોકન પેઠે આવેલા છે. જો કે તે મકાનના કાગળો અને રૂપિયાની લેવડ-દેવડ અંગે માહિતી આપી શક્યા હતા. જેથી રૂપિયા 30 લાખ ઇન્કમ ટેક્ષ ડીપાર્ટમેન્ટ દ્વારા જપ્ત કરીને તપાસ કરવામાં આવી રહી છે. જ્યારે પોલીસે બુટલેગર સુરેશ પટેલ, અને કુશવાહ સામે પ્રોહીબીશન એક્ટ હેઠળ ગુનો નોંધીને તપાસ શરૂ છે. ઉલ્લેખનીય છે કે ચૂંટણી જાહેર થયા બાદ અમદાવાદ શહેરમાં રોકડ ઝડપાયાનો આ પ્રથમ કિસ્સો છે.